12-may

Bul sánedegi waqıyalar 

12 mayda dúnyada qanday qızıqlı waqıyalar hám zárúr sáneler belgilenedi? Usılar haqqında bilgińiz kelse tómendegi maǵlıwmatlar siz ushın:

Búgin dúnyada Miyirbiyke kúni xalıqaralıq kólemde belgilenedi. Dáslepki medicinalıq bilim alǵan adamlar ǵana miyirbiyke bola aladı, olar nawqaslarǵa qaraw ushın shıpakerdiń kórsetpelerin orınlaydı. Yaǵnıy pútkil emleniw basqıshında nawqas penen jumıs isleytuǵın shıpakerlerdiń járdemshileri degen sóz.

Jıl sayın 12 mayda Rossiya hám ǴMDAnıń basqa ellerinde ekologiyalıq bilim beriw kúni belgilenedi. Bul bayram 1991-jılı dúzildi, onıń maqseti — barlıq ilimde hám adam xızmeti tarawlarında ekologiyalıq bilimdi aktuallastırıw. Bul kúni hár túrli ekologiyalıq akciyalar menen is-ilájlardı ótkeriw dástúrge aylanǵan.

Búgin sonday-aq Cheburashkanıń tuwılǵan kúni. Cheburashka — 1966-jılı jazıwshı Eduard Uspenskiy oylap tapqan qaharman. Ol arqa tabanları menen júretuǵın, salpańqulaq, kózleri úlken hám shashı qońır qaharman. 

 12 mayda dúnyada bolǵan waqıyalar: 
1931-jılı Qıtay xalıqlıq jıynalısı 1 iyunda kúshke kirgen konstituciyanı qabılladı;

2008-jılı 69197 adam qaytıs bolǵan Sıchuan jer silkiniwi júz berdi, 18 mıńǵa shamalas adam joǵalıp ketip, 288431 adam jaraqat aldı;

2017-jılı dúnyanıń 150 den aslam mámleketinde Microsoft Windows-tıń 200 mıńnan aslam kompyuterin zıyanlaǵan WannaCry tarmaqlıq qurt baǵdarlaması tarqala basladı. 

 12 mayda dúnyaǵa kelgen ataqlı tulǵalar: 
1907-jılı amerikalı teatr hám kino aktrisası Ketrin Xepbern dúnyaǵa keldi ("Долгий день уходит в ночь", "Угадай, кто придет к обеду?", "Лев зимой" filmleri). Tórt «Oskar» aldı.

1933-jılı gruzin aktyorı Givi Berikashvili dúnyaǵa keldi. Gruzin xalıq artisti (1979).

1937-jılı stend-ap kamedi janrındaǵı amerikalı komik, aktyor, jazıwshı, scenariyshi, prodyusser Djordj Karlin Djordj dúnyaǵa keldi. Tórt ret «Gremmi» sıylıǵınıń hám Mark Tven sıylıǵınıń jeńimpazı. 5 kitap hám 20 dan aslam muzikalı albomnıń avtorı, 16 filmge tústi. 

1983-jılı rossiyalı sportshı (kórkem gimnastika),  jámiyet hám siyasıy ǵayratker Alina Kabaeva dúnyaǵa keldi. 

1949-jılı qazaqstanlı qosıqshı, «Gúller» respublikalıq estrada ansamblinde qazaq xalıq qosıqların atqarıwshı Qapash Qulısh dúnyaǵa keldi.